
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 9 

9 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση πάγιας προκαταβολής στο Γενικό Νοσοκο¬ 
μείο Κοζάνης «Μαμάτσειο». 1 

Επίδομα αυξημένης Επιχειρησιακής Ετοιμότητας στο 
ένστολο προσωπικό της Ελληνικής Αστυνομίας 

και του Πυροσβεστικού Σώματος. 2 

Καθιέρωση υπερωριακής εργασίας μονίμων υπαλλή¬ 
λων και υπαλλήλων με σύμβαση αορίστου χρόνου 
του ΔΗΜΟΤΙΚΟΥ ΟΡΓΑΝΙΣΜΟΥ ΠΟΛΙΤΙΣΜΟΥ ΚΑΙ 

ΑΘΛΗΤΙΣΜΟΥ ΚΑΡΔΙΤΣΑΣ για το έτος 2013. 3 

Εξέταση αιτιάσεων από τις ασφαλιστικές επιχειρή¬ 
σεις. 4 


ΑΠΟΦΑΣΕΙ Σ 

Αριθμ. ΔΥ5γ/Γ.Π.80621 (1) 


Σύσταση πάγιας προκαταβολής 
στο Γ ενικό Νοσοκομείο Κοζάνης «Μαμάτσειο». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις: 

α. Του άρθρου 25 του Ν.Δ. 496/74 «Περί Λογιστικού 
Ν.ΠΔΔ» όπως έχει τροποποιηθεί, συμπληρωθεί και ισχύ¬ 
ει μέχρι σήμερα. (ΦΕΚ 204 Α'). 

β. Του Ν.Δ. 2592/53 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. (ΦΕΚ 254 Α'). 

γ. Του Ν. 3329/2005 «Εθνικό σύστημα Υγείας και Κοι¬ 
νωνικής Αλληλεγγύης και λοιπές διατάξεις» (ΦΕΚ 81 Α'). 

2. Τα άρθρα 48 και 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98/Α'). 

3. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός Αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105/Β'/ 
9-7-2012). 

4. Την υπ’ αριθμ. 1259/10-4-12 απόφαση σχετικά με τον 
Οργανισμό του Γ ενικού Νοσοκομείου Κοζάνης «Μαμά- 
τσειο» (ΦΕΚ Β'/1259/11-4-2012). 


5. Την υπ’ αριθμ. 1/20-2-2012 (θέμα 46ο) απόφαση του 
Δ.Σ. των διασυνδεόμενων Γ ενικών Νοσοκομείων Κοζά¬ 
νης - Πτολεμαΐδας. 

6. Την υπ’ αριθμ 524/4-9-2012 απόφαση του Υποδιοι¬ 
κητή της 3ης Υγειονομικής Περιφέρειας Μακεδονίας. 

7. Τ ις συνθήκες λειτουργίας του Γ ενικού Νοσοκομείου 
Κοζάνης «Μαμάτσειο». 

8. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού και του Προϋπολογισμού 
του Νοσοκομείου με την απόφαση αυτή, αποφασίζουμε: 

1. Συνιστούμε πάγια προκαταβολή στο Γ ενικό Νοσο¬ 
κομείο Κοζάνης «Μαμάτσειο». 

2. Καθορίζουμε το ύψος της πάγιας προκαταβολής 
του Γενικού Νοσοκομείου Κοζάνης «Μαμάτσειο» στα 
3.000,00 ΕΥΡΩ και ορίζουμε τις πιστώσεις των ΚΑΕ 
εξόδων 0413, 0419, 0437, 0551, 0711, 0721, 0829, 0831, 
0863, 0881, 0887, 0892, 0896, 0899,1259,1261,1281,1292, 
1293,1311,1312,1313,1329,1352,1359,1381,1413,1429,1431, 
1439,1511,1611,1841 και 1899 του προϋπολογισμού του, σε 
βάρος των οποίων θα ενεργούνται πληρωμές δαπανών 
από την πάγια προκαταβολή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2012 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

Αριθμ. 61303 Φ. 501.34 (2) 

Επίδομα αυξημένης Επιχειρησιακής Ετοιμότητας στο 
ένστολο προσωπικό της Ελληνικής Αστυνομίας και 
του Πυροσβεστικού Σώματος. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τ ις διατάξεις της παρ. Α.δβ' άρθρου 51 του Ν. 3205/2003 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμενων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (Α' 297). 

2. Τις διατάξεις του άρθρου 40 του Ν. 849/1978 (Α' 232). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

4. Τις διατάξεις του Π.Δ. 85/2012 «Ιδρυση και μετονομασία 
Υπουργείων, μεταφορά και κατάργηση υπηρεσιών» (Α' 141). 

5. Τ ις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

6. Τ ις διατάξεις του Π.Δ. 90/2012 «Διορισμός Υπουργού και 
Υφυπουργών» (Α' 144). 

7. Τ ις διατάξεις της υπ’ αριθμ. Υ48/9-7-2012 απόφασης του 
Πρωθυπουργού «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα» (Β' 2105). 

8. Το γεγονός ότι από τις διατάξεις της παρούσας από¬ 
φασης προκαλούνται επιπλέον δαπάνες σε βάρος του 
Κρατικού Προϋπολογισμού, αποκλειστικά για το τρέχον 
έτος, κατά το ποσό των 750.000,00 € που αφορούν το 
«Πυροσβεστικό Σώμα» και θα καλυφθούν από τις ήδη εγγε¬ 
γραμμένες πιστώσεις του Προϋπολογισμού του Υπουργεί¬ 
ου Δημόσιας Τάξης και Προστασίας του Πολίτη/Πυροσβε¬ 
στικό Σώμα (Ε.Φ. 43-120) υπό Κ.Α.Ε. 0432, αποφασίζουμε: 

Άρθρο 1 

Αυξάνουμε το ανώτατο ετήσιο όριο ωρών νυχτερινής 
απασχόλησης, όπως αυτό ορίστηκε με την παράγρα¬ 
φο 5 του άρθρου 2 της υπ’ αριθμ. 8002/32/122-α από 
6-9-2007 κοινής απόφασης (ΦΕΚ τ.Β' 1803) των Υπουρ¬ 
γών Οικονομίας και Οικονομικών και Δημόσιας Τάξης, 
αποκλειστικά και μόνο για το έτος 2012, κατά 255.973 
ώρες επιπλέον, για το πυροσβεστικό προσωπικό του 
Πυροσβεστικού Σώματος. 

Κατά τα λοιπά ισχύει η υπ’ αριθμ. 8002/32/122-α από 
6-9-2007 κοινής υπουργικής απόφασης (ΦΕΚ τ.Β' 1803) 
των Υπουργών Οικονομίας και Οικονομικών και Δημόσιας 
Τάξης. 

Άρθρο 2 

Η παρούσα απόφαση ισχύει από την 1-1-2012 και λήγει 
την 31-12-2012. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2012 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 
-♦- 

Αριθμ. Απόφ. 54 (3) 

Καθιέρωση υπερωριακής εργασίας μονίμων υπαλλήλων 
και υπαλλήλων με σύμβαση αορίστου χρόνου του 
ΔΗΜΟΤΙΚΟΥ ΟΡΓΑΝΙΣΜΟΥ ΠΟΛΙΤΙΣΜΟΥ ΚΑΙ ΑΘΛΗ¬ 
ΤΙΣΜΟΥ ΚΑΡΔΙΤΣΑΣ για το έτος 2013. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΔΗΜΟΤΙΚΟΥ ΟΡΓΑΝΙΣΜΟΥ ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ ΔΗΜΟΥ ΚΑΡΔΙΤΣΑΣ 

Έχοντας υπ’ όψη: 

1. Τις διατάξεις του υπ’ αριθμ. 2/6283/0022/11.3.2004 
εγγράφου του Γενικού Λογιστηρίου του Κράτους, Δι¬ 
εύθυνση Μισθολογίου, που αφορά τις διατυπώσεις δη¬ 
μοσιότητας κανονιστικών αποφάσεων ΟΤΑ Α' Βαθμού. 

2. Τ ις διατάξεις της παρ. 1 του άρθρου 58 του Ν. 3852/2010 
(ΦΕΚ 87 Α77.6.2010). 

3. Τ ις διατάξεις των παρ. 2 3 του άρθρου 48 και του άρ¬ 
θρου 176 του Ν. 3584/07 (ΦΕΚ 143 Α'/28.6.2010). 


4. Τις διατάξεις του άρθρου 20 του Ν. 4024/2011 (ΦΕΚ 
226 Α'/27.11.2011). 

5. Τ ις διατάξεις της παρ. 10 του άρθρου 12 του Ν. 2503/97 
(ΦΕΚ 107 Α'/30.5.1997). 

6. Την υπ’ αριθμ. οικ. 2/78400/0022/14-11-2011 εγκύκλιο του 
Υπουργείου Οικονομικών. 

7. Τις διατάξεις του άρθρου 45 του Ν. 4071/2012 (ΦΕΚ 
85 Α'/11.4.2012). 

8. Την υπ’ αριθμ. 13952/151986 απόφαση της Γενικής 
Γραμματέως Αποκεντρωμένης Διοίκησης Θεσσαλίας - 
Στερεός Ελλάδας «Καθορισμός ωραρίου λειτουργίας υπη¬ 
ρεσιών του Δημοτικού Οργανισμού Πολιτισμού και Αθλη¬ 
τισμού Καρδίτσας (Δ.Ο.Π.Α.Κ.)» (ΦΕΚ 2365 Β'/24.8.2012). 

9. Τ ις ανάγκες των υπηρεσιών του Δ.Ο.Π.Α.Κ. το οποίο πα¬ 
ρουσιάζει τα Σαββατοκύριακα που είναι μέρες αργίας και 
τις εξαιρέσιμες ημέρες, μεγάλη δραστηριότητα σε αγώνες 
ποδοσφαίρου - μπάσκετ - κολύμβησης - στίβου -ποδηλατι¬ 
κούς - προγράμματα μαζικού αθλητισμού - πρωταθλήματα 
εργαζομένων - συναυλίες - θεατρικές παραστάσεις - εκ¬ 
θέσεις ζωγραφικής -πολιτιστικές εκδηλώσεις κ.λπ. 

10. Το Δημοτικό Συμβούλιο Καρδίτσας με την υπ’ 
αριθμ. 99/10-03-2011 απόφασή του με θέμα ορισμός με¬ 
λών για τη συγκρότηση του Δ.Σ. του Δ.Ο.Π.Α.Κ. όρισε 
τον Ιωάννη Ζορμπά - Δημοτικό Σύμβουλο, ως Πρόεδρο 
του Διοικητικού Συμβουλίου του Δ.Ο.Π.Α.Κ. 

11. Το γεγονός ότι θα προκληθεί δαπάνη η οποία έχει 
εγγράφει και θα βαρύνει τον Κ.Α. 15-6012 «Αποζημίωση 
υπερωριακής εργασίας και για εξαιρέσιμες ημέρες και 
νυχτερινές ώρες και λοιπές πρόσθετες αμοιβές, μόνιμων 
υπαλλήλων» και ΚΑ 15-6022 «Αποζημίωση υπερωριακής 
εργασίας και για εξαιρέσιμες ημέρες και νυχτερινές ώρες 
και λοιπές πρόσθετες αμοιβές υπαλλήλων αορίστου χρό¬ 
νου» του προϋπολογισμού του Δ.Ο.Π.Α.Κ. οικονομικού έτους 
2013, και αναλυτικά έχουν προβλεφθεί 29.574,25 € για τον 
ΚΑ 15-6012 και 10.511,41 € για τον ΚΑ 15-6022, αποφασίζει: 

Εγκρίνει την καθιέρωση με αμοιβή υπερωριακής εργα¬ 
σίας για τους μόνιμους και με σχέση εργασίας ιδιωτικού 
δικαίου αορίστου χρόνου υπαλλήλους του Δ.Ο.Π.Α.Κ., 
τις καθημερινές και κατά τις εξαιρέσιμες ημέρες και 
τις αργίες, για το έτος 2013 ως εξής: 

1. Την υπερωριακή απασχόληση προς συμπλήρωση 
υποχρεωτικού ωραρίου στους οκτώ (8) υπαλλήλους του 
Δ.Ο.Π.Α.Κ. που θα εργασθούν σε βάρδιες σε 16ωρη βάση 
όλες τις ημέρες της εβδομάδας και κατά τις εξαιρέσιμες 
ημέρες και τις αργίες κατά τη διεξαγωγή αθλητικών 
αγώνων και εκδηλώσεων και συγκεκριμένα: 

Δύο (2) ΔΕ2 ΣΥΝΤΗΡΗΤΕΣ ΠΙΣΙΝΑΣ εργασία 2 Κυριακές 
το μήνα, 

ένας (1) ΔΕ2 ΥΔΡΑΥΛΙΚΟΣ εργασία 2 Κυριακές το μήνα, 
ένας (1) ΔΕ ΤΕΧΝΙΚΟΣ εργασία 2 Κυριακές το μήνα, 
ένας (1) ΥΕ ΚΑΘΑΡΙΣΤΗΣ εργασία 2 Κυριακές το μήνα, 
ένας (1) ΚΛΗΤΗΡΑΣ εργασία 2 Κυριακές το μήνα, 
ένας (1) ΠΕ ΦΥΣΙΚΗΣ ΑΓΩΓΗΣ εργασία 2 Κυριακές 
το μήνα, 

ένας (1) ΔΕ ΔΙΟΙΚΗΤΙΚΟΣ εργασία 2 Κυριακές το μήνα. 

2. Την υπερωριακή απασχόληση κατά τις εξαιρέσι¬ 
μες ημέρες και τις αργίες στους πέντε (5) διοικητικούς 
- υπαλλήλους του Δ.Ο.Π.Α.Κ. που θα εργασθούν κατά 
τη διεξαγωγή αθλητικών αγώνων και εκδηλώσεων και 
συγκεκριμένα: 

Ένας (1) ΔΕ3 ΔΙΟΙΚΗΤΙΚΟΣ εργασία 2 Κυριακές το μήνα, 
ένας (1) ΠΕ ΦΥΣΙΚΗΣ ΑΓΩΓΗΣ εργασία 2 Κυριακές το μήνα, 
ένας (1) ΥΕ ΓΕΝΙΚΩΝ ΚΑΘΗΚΟΝΤΩΝ εργασία 2 Κυριακές 
το μήνα, 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


73 


ένας (1) ΔΕΙ ΔΙΟΙΚΗΤΙΚΟΣ εργασία 2 Κυριακές το μήνα, 
ένας (1) ΔΕ ΔΙΟΙΚΗΤΙΚΟΣ εργασία 2 Κυριακές το μήνα. 

3. Οι ώρες της υπερωριακής απασχόλησης καθορίζο¬ 
νται σε δεκαέξι (16) ώρες κατ’ ανώτατο όριο το μήνα. 

4. Από την παρούσα θα προκληθεί δαπάνη ύψους 
29.574,25 € για τον ΚΑ 15-6012 και 10.511,41 € για τον 
ΚΑ 15-6022 η οποία έχει εγγράφει και θα βαρύνει τον 
προϋπολογισμό του Δ.Ο.Π.Α.Κ. οικονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 19 Δεκεμβρίου 2012 

Ο Πρόεδρος 
ΙΩΑΝΝΗΣ ΖΟΡΜΠΑΣ 

-♦- 

Αριθμ. Πράξης Εκτελεστικής Επιτροπής 3/08.1.2013 (4) 

Εξέταση αιτιάσεων από τις ασφαλιστικές επιχειρήσεις. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 28 και 55Α του καταστατικού της Τρά- 
πεζας της Ελλάδος, όπως ισχύει, 
β) το άρθρο 1 του Ν. 1266/1982 «Όργανα ασκήσεως της 
νομισματικής, πιστωτικής και συναλλαγματικής πολι¬ 
τικής και άλλες διατάξεις» (ΦΕΚ 81 Α'), σε συνδυασμό 
με τον Ν. 3867/2010 (ΦΕΚ Α' 128) «Εποπτεία Ιδιωτικής 
Ασφάλισης, σύσταση εγγυητικού κεφαλαίου ιδιωτικής 
ασφάλισης ζωής, οργανισμοί αξιολόγησης πιστοληπτι- 
κής ικανότητας και άλλες διατάξεις αρμοδιότητας του 
Υπουργείου Οικονομικών», όπως ισχύει, και ιδίως το 
άρθρο 1 αυτού, 

γ) το Ν. 3229/2004 (ΦΕΚ Α' 38) «Εποπτεία και έλεγχος 
ιδιωτικής ασφάλισης, εποπτεία και έλεγχος τυχερών 
παιχνιδιών, εφαρμογή των Διεθνών Λογιστικών Προ¬ 
τύπων και άλλες διατάξεις», όπως ισχύει, και ιδίως το 
άρθρο 3 παρ. 1 περ. (γ) αυτού, 
δ) το ν.δ/γμα 400/70 (ΦΕΚ Α' 10) «Περί ιδιωτικής επι- 
χειρήσεως ασφαλίσεως», όπως ισχύει, και ιδίως της 
παραγράφου 3 του άρ. 6 αυτού, 
ε) τον Κανονισμό του Ευρωπαϊκού Κοινοβουλίου και του 
Συμβουλίου υπ’ αριθμ. 1094/2010 για τη Σύσταση Ευρωπα¬ 
ϊκής Αρχής Ασφαλίσεων και Επαγγελματικών Συντάξεων 
(ΕΕ Ι_ 331 της 15.12.2010) και ιδίως το άρ. 16 αυτού, 
στ) τις με αριθμ. ΕΙΟΡΑ-Βοδ-12/069 ΕΙ_ «Κατευθυντήρι¬ 
ες Γραμμές για την Εξέταση Αιτιάσεων από τις Ασφα¬ 
λιστικές Επιχειρήσεις» της Ευρωπαϊκής Αρχής Ασφαλί¬ 
σεων και Επαγγελματικών Συντάξεων, δημοσιευθείσες 
στις 16-11-2012, και 

ζ) το από 28-12-2012 εισηγητικό σημείωμα της Διεύ¬ 
θυνσης Εποπτείας Ιδιωτικής Ασφάλισης 
η) ότι από τις διατάξεις της παρούσας δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζει τα κάτωθι: 

ΔΙΑΧΕΙΡΙΣΗ ΑΙΤΙΑΣΕΩΝ 
ΑΠΟ ΤΙΣ ΑΣΦΑΛΙΣΤΙΚΕΣ ΕΠΙΧΕΙΡΗΣΕΙΣ 

Άρθρο 1 

Πεδίο Εφαρμογής 

1. Οι διατάξεις της παρούσας εφαρμόζονται: 

(α) στις ασφαλιστικές επιχειρήσεις καθώς και στους αλ- 


ληλασφαλιστικούς συνεταιρισμούς όπως ορίζονται στο 
ν.δ. 400/70 με έδρα την Ελλάδα, πλην όσων αλληλασφαλι- 
στικών συνεταιρισμών εμπίπτουν στις διατάξεις της παρ. 3 
του άρθρου 35 αυτού, για το σύνολο των εργασιών τους, 
τόσο στην Ελλάδα, όσο και στο εξωτερικό. Η Τράπεζα της 
Ελλάδος δύναται να χορηγεί εξαίρεση από την εφαρμογή 
μέρους ή όλων των διατάξεων της παρούσας στις επιχει¬ 
ρήσεις και συνεταιρισμούς του προηγουμένου εδαφίου για 
τις εργασίες τους στο εξωτερικό, κατόπιν αιτήματος τους, 
και εφόσον πεισθεί ότι υπόκεινται για τις εργασίες αυτές 
σε πλαίσιο ισοδύναμο με τις διατάξεις της παρούσας, 

(β) σε ασφαλιστικές επιχειρήσεις με έδρα σε Κράτος - 
Μέλος της Κοινότητας, αποκλειστικά για τις εργασίες 
τους στην Ελλάδα, και 

(γ) στα εν Ελλάδι υποκαταστήματα ασφαλιστικών 
επιχειρήσεων με έδρα εκτός Κοινότητας. 

2. Η παρούσα δεν εφαρμόζεται όταν μία επιχείρηση ή 
συνεταιρισμός της παραγράφου 1 του παρόντος άρθρου 
λαμβάνει αιτίαση σχετικά με: 

(ί) δραστηριότητες άλλες από εκείνες που ρυθμίζο¬ 
νται κανονιστικά από τις «αρμόδιες αρχές» σύμφωνα με 
το άρθρο 4 παράγραφος 2 του κανονισμού ΕΙΟΡΑ υπ’ 
αριθμ. 1094/2010, ή 

(ϋ) τις δραστηριότητες άλλου χρηματοοικονομικού 
ιδρύματος έναντι του οποίου η συγκεκριμένη ασφαλι¬ 
στική επιχείρηση δεν έχει νομική ή κανονιστική ευθύνη, 
και εφόσον οι εν λόγω δραστηριότητες αποτελούν την 
ουσία της αιτίασης, 

Εντούτοις, η συγκεκριμένη ασφαλιστική επιχείρηση 
οφείλει να ανταποκρίνεται, όπου είναι δυνατό, αποσα¬ 
φηνίζοντας τη θέση της επί της αιτίασης ή/και, όπου 
χρειάζεται, παρέχοντας λεπτομερή στοιχεία για την 
ασφαλιστική επιχείρηση ή άλλο χρηματοοικονομικό 
ίδρυμα που είναι αρμόδιο για την εξέταση της αιτίασης. 

Άρθρο 2 

Ορισμοί 

1. Ως «εταιρεία» νοείται κάθε ασφαλιστική επιχείρηση 
και αλληλασφαλιστικός συνεταιρισμός που εμπίπτει στο 
πεδίο εφαρμογής της παρούσας. 

2. Ως «αιτίαση» νοείται η δήλωση δυσαρέσκειας που απευ¬ 
θύνεται σε εταιρεία από πρόσωπο το οποίο σχετίζεται με το 
ασφαλιστήριο συμβόλαιο ή με τις υπηρεσίες ασφάλισης που 
του παρέχονται. Η έννοια των αιτιάσεων δεν περιλαμβάνει 
τις αναγγελίες απαιτήσεων ή αιτήσεις αποζημίωσης ούτε 
τα απλά αιτήματα που σχετίζονται με την εκτέλεση του 
συμβολαίου και την παροχή πληροφοριών ή διευκρινίσεων. 

3. Ως «αιτιώμενος» νοείται το πρόσωπο που εκλαμβάνεται 
ως έχον τις προϋποθέσεις να εγείρει αιτίαση προς εξέταση 
από ασφαλιστική επιχείρηση και το οποίο έχει ήδη υποβά¬ 
λει αιτίαση, όπως είναι ο αντισυμβαλλόμενος, ο ασφαλισμέ¬ 
νος, ο δικαιούχος αποζημίωσης ή/και ο ζημιωθείς τρίτος. 

Άρθρο 3 

Οργανωτικές υποχρεώσεις των εταιρειών 

1. Οι εταιρείες εντάσσουν στον εγκεκριμένο από το 
διοικητικό τους συμβούλιο εσωτερικό κανονισμό λει¬ 
τουργίας και εφαρμόζουν «Πολιτική Διαχείρισης Αιτι¬ 
άσεων», η οποία διατυπώνεται εγγράφως στο πλαίσιο 
της ευρύτερης εμπορικής πολιτικής της εταιρείας και 
γνωστοποιείται σε όλο το αρμόδιο προσωπικό. Το δι¬ 
οικητικό συμβούλιο της εταιρείας επιβλέπει και φέρει 
την ευθύνη για την αποτελεσματική εφαρμογή και την 
συμμόρφωση της εταιρείας με την πολιτική του προη¬ 
γούμενου εδαφίου. 

2. Οι εταιρείες διαθέτουν λειτουργία διαχείρισης αι¬ 
τιάσεων, η οποία επιτρέπει τη δίκαιη διερεύνησή τους. 
Ο επικεφαλής της εν λόγω λειτουργίας διαθέτει όλα τα 
μέσα και όλες τις εξουσίες να επικοινωνεί με τα κατάλ¬ 
ληλα κάθε φορά πρόσωπα ή οργανωτικές μονάδες της 
εταιρείας για την άντληση κάθε πληροφορίας αναγκαί¬ 
ας για την ουσιαστική και αντικειμενική διερεύνηση της 
αιτίασης. Τα στοιχεία επικοινωνίας του επικεφαλής της 
λειτουργίας διαχείρισης αιτιάσεων γνωστοποιούνται 
στην Τράπεζα της Ελλάδος, εντός είκοσι (20) εργα¬ 
σίμων ημερών από την έναρξη ισχύος της παρούσας 
και εντός πέντε (5) ημερών από κάθε αντικατάσταση ή 
αναπλήρωσή του. 

3. Οι εταιρείες διασφαλίζουν ότι οι αιτιάσεις αντιμετω¬ 
πίζονται με γνώμονα την καλή πίστη, μέσω της συγκέ¬ 
ντρωσης και επεξεργασίας κάθε συναφούς στοιχείου 
και πληροφορίας, ενώ τυχόν αναφυόμενες συγκρούσεις 
συμφερόντων εντοπίζονται και καταπολεμώνται απο¬ 
τελεσματικά. 

4. Οι εταιρείες τηρούν αρχείο όπου αυθημερόν κα¬ 
ταχωρίζουν τις υποβαλλόμενες αιτιάσεις και τηρούν 
πλήρη σειρά των εγγράφων που αφορούν στο χειρι¬ 
σμό κάθε αιτίασης ξεχωριστά στον αντίστοιχο φάκε¬ 
λο. Ελάχιστο περιεχόμενο εκάστου φακέλου είναι τα 
ακόλουθα: 

ί. η ημερομηνία υποβολής τους από τους πελάτες και 
η ημερομηνία που έκλεισε ο σχετικός φάκελος, 
ϋ. τα προσωπικά στοιχεία του αιτιώμενου, 
μι. κωδικοποιημένη περιγραφή της συγκεκριμένης αι¬ 
τίασης, όπως για παράδειγμα αν αφορά άρνηση κα¬ 
ταβολής αποζημίωσης, ζήτημα καταγγελίας σύμβασης 
ασφάλισης κ.ο.κ. 

ιν. ο κλάδος ασφάλισης τον οποίο αφορά η αιτίαση, 
και 

ν. η έκβαση της αιτίασης, όπως για παράδειγμα αν 
διευθετήθηκε ή οδηγήθηκε στη Δικαιοσύνη. 

5. Οι εταιρείες κατ’ ελάχιστον προβαίνουν στα ακό¬ 
λουθα: 

α. παραδίδουν στον αιτιώμενο: 
α.1. απόδειξη για την υποβολή της αιτίασης στην εται¬ 
ρεία, 

α.2. περιγραφή, με γλώσσα απλή και κατανοητή, της 
ακολουθητέας διαδικασίας, των στοιχείων επικοινωνίας 
του αρμόδιου για το χειρισμό της αιτίασης προσώπου, 
του είδους των πληροφοριών που πρέπει να παρέχει 
ο αιτιώμενος, καθώς και των στοιχείων β, γ και δ της 
παρούσας παραγράφου. Τα στοιχεία που προηγούμε¬ 
νου εδαφίου περιλαμβάνονται στην παραπάνω υπό α.1. 
απόδειξη, και 

α.3. αντίγραφα του σχηματιζόμενου φακέλου, αλλιώς 
πρέπει εγγράφως και αιτιολογημένα να εξηγούνται στον 
αιτιώμενο οι λόγοι άρνησης, 
β. τηρούν συγκεκριμένη προθεσμία εντός της οποίας 
πρέπει να ολοκληρωθεί η εξέταση της αιτίασης και 
να αποσταλεί απάντηση στον αιτιώμενο, έτσι ώστε να 
μην βλάπτονται από την τυχόν καθυστέρηση τα έννομα 
συμφέροντα του αιτιώμενου, που πάντως δεν μπορεί 
να υπερβαίνει τις πενήντα (50) ημερολογιακές ημέρες 
από την ημερομηνία υποβολής της αιτίασης. Τυχόν 
υπέρβαση της προθεσμίας αυτής αιτιολογείται ειδικά 
και εγγράφως προς τον αιτιώμενο, ενώ παράλληλα η 
εταιρεία του γνωστοποιεί τον πιθανολογούμενο χρόνο 
ολοκλήρωσης της επεξεργασίας της αιτίασης, 

γ. ενημερώνει τον αιτιώμενο ότι η ενεργοποίηση του 
εν λόγω μηχανισμού δεν διακόπτει την παραγραφή των 
εννόμων αξιώσεών του, 

δ. ενημερώνει τον αιτιώμενο ενδεικτικά για τις Αρχές, 
στις οποίες μπορεί να αποταθεί για την εξωδικαστική 
επίλυση του προβλήματος του, όπως τη Γ ενική Γ ραμ- 
ματεία Καταναλωτή, το Συνήγορο Καταναλωτή και την 
Τ ράπεζα της Ελλάδος, κάνοντας μνεία για την ύπαρξη 
τυχόν νόμιμων προθεσμιών, 
ε. ενημερώνει τον αιτιώμενο για την πορεία της εξέ¬ 
τασης της αιτίασης, 

στ. αποστέλλει έγγραφη και αιτιολογημένη απάντηση 
στον αιτιώμενο εντός της προθεσμίας της περίπτωσης β 
της παρούσας παραγράφου. Στην απάντηση υπενθυμί¬ 
ζονται εκ νέου στον αιτιώμενο ενδεικτικά οι Αρχές της 
περίπτωσης δ της παρούσας παραγράφου, και 
ζ. γνωστοποιεί με τρόπο προσιτό προς το καταναλω¬ 
τικό κοινό την ακολουθητέα διαδικασία και τα στοιχεία 
επικοινωνίας του αρμόδιου για την υποβολή της αιτί¬ 
ασης προσώπου, καθώς και των στοιχείων β, γ και δ 
της παρούσας παραγράφου, ενδεικτικά μέσω ειδικών 
φυλλαδίων ή εγγράφων προσυμβατικής ενημέρωσης ή 
αναγράφονται σε εμφανές σημείο του δικτυακού τόπου 
της εταιρείας. 

6. Το αργότερο κάθε έξι μήνες και εκτάκτως, όποτε 
ο ίδιος το κρίνει αναγκαίο, ο επικεφαλής της εξέτασης 
αιτιάσεων συντάσσει αναφορά προς το διοικητικό συμ¬ 
βούλιο της εταιρείας, όπου καταγράφει όλες τις αδυ¬ 
ναμίες και ελλείψεις των εσωτερικών διαδικασιών που 
αποτελούν ενδεχόμενους νομικούς και λειτουργικούς 
κινδύνους για την εταιρεία και αναδείχθηκαν από το 
χειρισμό των αιτιάσεων και τη σε συνεχή βάση ανάλυση 
των σχετικών δεδομένων τους. Ελάχιστο περιεχόμενο 
της σχετικής αναφοράς αποτελούν: 

α. οι συνήθεις αιτίες που προκαλούν την υποβολή 
αιτιάσεων, 

β. η σύνδεση των αιτιών αυτών για κάθε τύπο αιτιάσε¬ 
ων με τις ακολουθούμενες από την εταιρεία διαδικασίες 
ή με τα προϊόντα της, ακόμα και αν δεν κατονομάζονται 
ευθέως στη αιτίαση, και 

γ. τα τυχόν προτεινόμενα μέτρα για την εξάλειψη των 
αιτιών αυτών. 

7. Οι εταιρείες παρέχουν έγγραφη ενημέρωση στην 
Τράπεζα της Ελλάδος όποτε ζητηθεί αλλά οπωσδήποτε 
μέχρι την 31η Ιανουάριου εκάστου ημερολογιακού έτους 
για τις αιτιάσεις των πελατών του προηγούμενου ημε¬ 
ρολογιακού έτους, και συγκεκριμένα: 

α. τον αριθμό των αιτιάσεων που υποβλήθηκαν, 
β. στατιστικά στοιχεία επί των περιπτώσεων της παρ. 4 
περ. ϋι. ίν και ν του παρόντος άρθρου, και 
γ. το μέσο όρο του χρόνου που απαιτήθηκε για τη 
διεκπεραίωσή τους. 

Αρθρο 4 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 
Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












